Blou Bul-moordverhoor: pleit-onderhandelinge duur voort, saak uitgestelDie Blou Bul-stut, Bees Roux, tydens 'n hofverskyning vroeër vanjaar. Foto: SAPA Roux sal weer Vrydag in die Pretoria landdroshof verskyn. Volgens berigte is Roux se regspan en die staat besig om te onderhandel oor die moontlikheid van ŉ pleitooreenkoms. Die pleitooreenkoms sal glo behels dat Roux skuldig pleit op aanklag van strafbare manslag en dus ŉ ligter vonnis ontvang. Roux is vanoggend deur sy ouers, sy twee susters en sy vriendin in die hof bygestaan. Roux word beskuldig van die moord op sers Ntshimane Johannes Mogale (38) van die Tshwane-metropolisie. Roux het glo in die vroeë oggendure van 27 Augustus verlede jaar Mogale met sy kaal hande doodgemaak nadat hy na bewering deur die metropolisie afgetrek is vir dronkbestuur. Roux is verlede jaar op borgtog van R100 000 vrygelaat.